Adolf Hallman
Adolf Hallman, 1893-1968, svensk tegner. Efter uddannelse i Göteborg var han 1916-19 i Kristiania (Oslo), hvor han tegnede til bl.a. Exlex. 1922-62 var han knyttet til Politikens tillæg, Magasinet, hvis udformning og kunstneriske linje han med sin elegante streg var med til at præge. Samtidig arbejdede han ved svensk, fransk og amerikansk presse, udførte en lang række bogillustrationer og skrev og tegnede bøger om bl.a. Paris, København og om New York, hvor han var bosat 1946-59.